నూటయాభై చిత్రాలు పూర్తి చేసినా అదే అంకింతభావం... ఆరు పదులు దాటేసినా అదే హుషారు... ఈ సారి చారిత్రక పాత్ర ‘ఉయ్యాలవాడ నరసింహారెడ్డి’గా అలరించే ప్రయత్నంలో ఉత్సాహంగా ఉన్నారు మెగాస్టార్ చిరంజీవి... ఆగస్టు 22న చిరంజీవి పుట్టినరోజు... ఈ సందర్భంగా చిరంజీవికి శుభాకాంక్షలు తెలుపుతూ, చిత్రసీమలో ఆయన సాగిన వైనాన్ని గుర్తు చేసుకుందాం...ఈ యేడాది సంక్రాంతి సంబరాల్లో 'ఖైదీ నంబర్ 150'గా జనానికి వినోదం పంచిన చిరంజీవి.. ఇప్పుడు దేశభక్తుని జీవితగాథతో ప్రేక్షకులను అలరించే ప్రయత్నం చేస్తున్నారు. ఇటీవలే ఈ సినిమా పూజాకార్యక్రమాలు ఆరంభమయ్యాయి. అప్పుడే ఆయన అభిమానుల ఆనందం అంబరమంటుతోంది. చిరంజీవి తన 'ఖైదీ' చిత్రంతో జనం హృదయాల్లో నిజంగానే ఖైదీ అయిపోయారు. 1983 నుంచీ ప్రేక్షకలోకం అభిమానానికి 'ఖైదీ' అయిపోయిన చిరంజీవి ఆ తరువాత 'ఖైదీ నంబర్ 786'గా అలరించారు. అచ్చివచ్చిన టైటిల్తో మొన్న 'ఖైదీ నంబర్ 150'గానూ మురిపించారు. జన హృదయాల్లో మెగాస్టార్గా నిలచిన చిరంజీవి వారికి మరింత ఆనందం పంచేందుకు ఈ నాటికీ తపిస్తూనే ఉండడం విశేషం.తెలుగునాట ఫైట్స్లోనూ, డాన్సుల్లోనూ వేగాన్ని పెంచిన హీరో ఎవరంటే చిరంజీవే అని అందరూ అంగీకరిస్తారు. అంతేవేగంతో పదేళ్ళలో వంద చిత్రాలను పూర్తి చేశారాయన. తన తరం హీరోల్లో అంత వేగంగా సెంచరీ కొట్టిన ఘనత ఆయనదే. ఆ స్పీడు ఈ మధ్య తగ్గినా, అలరించడంలో మాత్రం ఏ తేడా లేదని 'ఖైదీ నంబర్ 150'తో మరోమారు రుజువు చేశారు. దాదాపు పదేళ్ళ తరువాత ఆయన హీరోగా  నటించిన చిత్రం 'ఖైదీ నంబర్ 150' మళ్ళీ చిరంజీవికి పునర్ వైభవం తెచ్చిందనే చెప్పాలి. అంతకు ముందు తనయుడు రామ్ చరణ్ చిత్రాల్లో అలా వచ్చి ఇలా పోయే రోల్స్లోనూ చిరు సందడి సాగింది. ఒకటిన్నర శతం పూర్తి చేసినా, నటించబోయే ప్రతీసారి ఒకటో చిత్రంలాగే భావించి చిరంజీవి కృషి చేస్తుంటారు. అందుకే ఆయన అభిమానుల మదిలో సదా 'ఖైదీ'గా నిలిచారని చెప్పొచ్చు. ఆయన చిత్రసీమలో సాగిన తీరు భావితరాలకు స్ఫూర్తి కలిగిస్తూ ఉంటుంది. ఆ వైనాన్ని మననం చేసుకుందాం.చిరంజీవి మదిలో ఏ ముహూర్తాన చిత్రసీమపై గాలి మళ్ళిందో కానీ, అది శుభముహూర్తమనే చెప్పాలి. ఏ అండాదండా లేకుండా చెన్నపట్టణం చేరి నటనలో శిక్షణ పొంది, 'పునాదిరాళ్ళు'లో ఓ పాత్ర పోషించారాయన. ఆ సినిమా వెలుగు చూడకముందే 'ప్రాణం ఖరీదు'లో ఓ చిన్న పాత్ర పలకరించింది. తరువాత నవ్వించారు, కవ్వించారు, ఏడ్పించారు, ఏడ్చారు, విలన్గానూ భయపెట్టారు. ఏది చేసినా ఏదో ఒక వైవిధ్యం ప్రదర్శిస్తూ చిరంజీవి తనకంటూ ఓ గుర్తింపు సంపాదించుకున్నారు. అన్ని సోపానాలు దాటిన తరువాతే ఆయనకు హీరోగా ఓ గుర్తింపు లభించింది. 'పున్నమినాగు'తో నటుడిగా మరింత పేరు లభించింది.పలు చిత్రాల్లో వివిధ పాత్రలు పోషిస్తున్న చిరంజీవికి కొన్ని చిత్రాల్లో హీరోగానూ అవకాశాలు తలుపుతట్టాయి. పలు విజయాలు పలకరించాయి. ఆ క్రమంలో చిరంజీవికి అతిపెద్ద హిట్ అందించిన చిత్రం 'ఇంట్లో రామయ్య-వీధిలో కృష్ణయ్య'. ఈ చిత్రం చిరంజీవికి తొలి స్వర్ణోత్సవ చిత్రం. హైదరాబాద్లో ఐదు వందల రోజులకు పైగా ప్రదర్శితమయింది. ఈ నాటికీ చిరంజీవి కెరీర్లో అత్యధిక రోజులు ప్రదర్శితమైన చిత్రంగా 'ఇంట్లో రామయ్య- వీధిలో కృష్ణయ్య' నిలిచే ఉంది. 'ఇంట్లో రామయ్య-వీధిలో కృష్ణయ్య' చిత్రం తరువాత చిరంజీవి మరింత వేగం పెంచారు. ఆ వేగంలో నవలా నాయకుడిగానూ ఓ వెలుగు వెలిగారు చిరంజీవి. యండమూరి రాసిన 'అభిలాష' నవలను ఎ. కోదండరామిరెడ్డి దర్శకత్వంలో కె.ఎస్.రామారావు నిర్మించగా, ఆ సినిమాకు ఇళయరాజా సంగీతం ఓ ఎస్సెట్గా నిలచి జనాన్ని విశేషంగా ఆకట్టుకుంది. ఆ తరువాత ఈ నలుగురి కాంబినేషన్లో "ఛాలెంజ్, రాక్షసుడు, మరణమృదంగం" వంటి నవలా చిత్రాలు వెలుగు చూశాయి... తన తరం హీరోల్లో నవలానాయకుడిగా జయకేతనం ఎగురవేశారు చిరంజీవి.చిరంజీవి డాన్సుల్లో వేగానికి ఆ రోజుల్లో కుర్రకారు కిర్రెక్కి పోయారు. అచ్చు ఆయనలాగే డాన్సులు చేయాలని ఎందరో భావించారు. చిరంజీవి డాన్సులను ప్రాక్టీస్ చేస్తూ సినిమా రంగంవైపు కూడా పరుగులు తీసిన వారున్నారు. అంతటి క్రేజ్ ను క్రియేట్ చేశారాయన.చిరంజీవి 'ఆరాధన, చంటబ్బాయ్, రుద్రవీణ, స్వయంకృషి" వంటి వైవిధ్యమైన చిత్రాల్లో నటించి అలరించే ప్రయత్నం చేశారు... ఈ చిత్రాలన్నీ చిరంజీవిలోని నటుడికి జేజేలు అందించాయే కానీ, ఆయన అభిమానులను ఆట్టే సంతృప్తి పరచలేకపోయాయి... దాంతో ఫ్యాన్స్ కోరుకొనే అంశాలపైనే దృష్టి పెట్టి అభిమానులను అలరించడమే లక్ష్యంగా చేసుకున్నారు. 'పసివాడి ప్రాణం' సక్సెస్ చిరంజీవిని మరింత ఉన్నత స్థానంలో నిలిపింది.1978లో 'ప్రాణం ఖరీదు'తో మొదలైన చిరంజీవి నటప్రస్థానం 1988 'త్రినేత్రుడు'తో వందో మైలురాయి చేరుకుంది. పదేళ్ళలో వంద చిత్రాలు పూర్తి చేసి, అప్పట్లో చిరంజీవి అందరినీ ఆకట్టుకున్నారు. ఎన్టీఆర్, కృష్ణ తరువాత అంత వేగంగా వంద చిత్రాలను పూర్తి చేసిన రికార్డ్ చిరంజీవిదే.శత చిత్రాలు పూర్తిచేసిన తరువాత నుంచీ చిరంజీవి స్పీడు తగ్గించారు. తన ఫ్యాన్స్ను అలరించడానికి ఆచి తూచి అడుగేస్తూ ముందుకు సాగారు. ఆయన వేసిన అడుగులు పలు అధ్భుతాలు చూపించాయి. చిరంజీవి తనకున్న ఎస్సెట్స్కే పదును పెట్టుకుంటూ వైవిధ్యం ప్రదర్శించాలని తపించారు. ఆ తపనలోనే కొత్తదనం ఉన్న కథలకు ప్రాధాన్యమిచ్చారు. అందులోనూ కొన్ని అపజయాలు పలకరించినా, ఆయనకు అరుదైన విజయాలు మాత్రం లభించాయి. 1990లో బ్లాక్ బస్టర్గా నిలచిన 'జగదేకవీరుడు-అతిలోకసుందరి' సాధించిన అరుదైన విజయం ఆయన కథల ఎంపికకు నిదర్శనంగా నిలచింది. ఆ తరువాతి సంవత్సరంలో 'గ్యాంగ్ లీడర్'గానూ బాక్సాఫీస్ వద్ద  ఆయన చేసిన హంగామా అంతా ఇంతా కాదు.తెలుగునాట వరుసగా మూడు బ్లాక్ బస్టర్స్ సొంతం చేసుకున్న అరుదైన రికార్డు అంతకు ముందు ఎన్టీఆర్ పేరున పలుమార్లు ఉండేది. తన తరంలో ఆ రీతిన సాగిన ఏకైక హీరోగా చిరంజీవి రికార్డు సృష్టించారు. 1990లో 'జగదేకవీరుడు-అతిలోకసుందరి', 1991లో 'గ్యాంగ్ లీడర్', 1992లో 'ఘరానామొగుడు' చిత్రాలు బ్లాక్ బస్టర్స్గా నిలిచాయి. అంతేకాదు 'గ్యాంగ్ లీడర్, రౌడీ అల్లుడు, ఘరానామొగుడు' చిత్రాల వరుస విజయం కూడా చిరంజీవి స్టామినాను మరింతగా పెంచింది. ఆ చిత్రాల విజయంతో చిరంజీవి భారతదేశంలోనే అత్యధిక పారితోషికం పుచ్చుకున్న హీరోగా ఎదిగారు.వరుస విజయాలు చూసిన చిరంజీవిని సైతం కొన్ని పరాజయాలు పలకరించాయి. జనాన్ని పులకరింప చేయడానికి ఎలాంటి కథలు ఎంచుకోవాలో ఆలోచించారు. ఆ పైన కాసింత నెమ్మదిగా అడుగులు వేయడం ఆరంభించారు. ఆ నిదానంలోనే జనం జయజయ నినాదాలు చేసే విజయాలను అందించగలిగారు. 'హిట్లర్'కు ముందు కథల కోసం చిరంజీవి కసరత్తు చేశారు. అన్ని కోణాల నుంచీ ఆలోచించి ప్రేక్షకులను అలరించే కథలను ఎంపిక చేసుకోవడానికి అదే పనిగా సమయం తీసుకున్నారు. తరువాత 'హిట్లర్'లా అలరించారు. ఆ పైన 'మాస్టర్'గానూ జనం మదిలో నిలచిపోయారు. ఈ చిత్రం కోసం చిరంజీవి తన గళం కూడా విప్పి అభిమానులను విశేషంగా అలరించారు.కేవలం ఇమేజ్ చట్రంలో ఇమిడిపోకుండా చిరంజీవి వైవిధ్యానికి ప్రాధాన్యమిస్తూ సాగారు. ఆ క్రమంలో 'బావగారూ బాగున్నారా'లో వినోదం పండించారు. తరువాత 'చూడాలనివుంది'లో తనయుడి కోసం తపించే తండ్రిగా చిరంజీవి అభినయించిన తీరు మళ్ళీ జనాన్ని అలరించింది. వైవిధ్యమైన కథలను ఎంచుకున్న ప్రతీసారి విజయం ఆయన దరి చేరడంతో అభిమానులు సైతం పులకించి పోయారు.చిరంజీవి అడుగులు రాజకీయాల వైపు పడుతున్న సమయంలోనే ఆయనకు మరింత ఊపు నిచ్చేలా 'ఇంద్ర' సినిమా లభించింది. అప్పటి వరకు కొంత నిరాశలో ఉన్న ఆయన అభిమానులకు 'ఇంద్ర' విజయం కొండంత బలాన్నిచ్చింది. నూరో చిత్రం పూర్తి చేసుకున్న తరువాత నుంచీ చిరంజీవి సాధించిన విజయాలన్నీ ఆయన క్రేజ్ను పెంచుకుంటూ సాగాయి. 'ఇంద్ర' తరువాత వచ్చిన 'ఠాగూర్' లోని కథాంశం సైతం చిరంజీవి జనానికి ఏదో చేస్తారనే సందేశాన్ని పంపించింది. అందుకు తగ్గట్టుగానే 'ఠాగూర్' అనూహ్య విజయం సాధించింది. 'ఠాగూర్' స్థాయి విజయం చిరంజీవికి మళ్ళీ లభించలేదు. ఆ తరువాత వచ్చిన చిత్రాలేవీ ఆయన రాజకీయ ప్రవేశానికి బాసటగా నిలవలేకపోయాయి. అయినా చిరంజీవి అకుంటిత దీక్షతో ముందుకు సాగి 'ప్రజారాజ్యం' పార్టీ పెట్టారు. తరువాతి పరిణామాలు అందరికీ తెలిసినవే. ఇప్పుడు తొలిసారి చిరంజీవి చారిత్రక వీరుడు 'ఉయ్యాలవాడ నరసింహారెడ్డి' పాత్రలో నటించబోతున్నారు. మరి ఆయన ఈ సారి ఏ తీరున తెరపై కనిపించి జనాన్ని ఆకట్టుకుంటారో చూద్దాం. నేటితో 62 ఏళ్ళు పూర్తి చేసుకుంటున్న చిరంజీవి మరిన్ని పుట్టినరోజులు జరుపుకుంటూ, జనాన్ని మరెంతగానో అలరించాలని కోరుకుందాం.!
nootayaabhai chitraalu puurti chesina adhe ankintabhaavam... aaru padulu daatesinaa adhe husharu... ee saari chaaritraka paatra ‘uyyalavada narasimhareddy’gaa alarinche prayatnamlo utsaahamgaa unnaaru megastar chiranjeevi... aagastu 22na chiranjeevi puttinaroju... ee sandarbhamgaa chiranjeeviki subhaakaankshalu teluputuu, chitraseemalo aayana saagina vainaanni gurtu chesukundam...ee yedadi sankraanti sambaraallo 'khaidi nambar 150'gaa jananiki vinodam panchina chiranjeevi.. ippudu deshabhaktuni jeevitagaathatho prekshakulanu alarinche prayatnam chestunnaru. itivale ee sinima poojaakaaryakramaalu aarambhamayyaayi. appude aayana abhimaanula aanandam ambaramantutondi. chiranjeevi tana 'khaidi' chitramtho janam hrudayaallo nijamgaane khaidi aipoyaru. 1983 nunchi prekshakalokam abhimaanaaniki 'khaidi' aipoyina chiranjeevi aa taruvaata 'khaidi nambar 786'gaa alarinchaaru. achivachina titilto monna 'khaidi nambar 150'gaanuu muripinchaaru. jana hrudayaallo megastarga nilachina chiranjeevi vaariki marinta aanandam panchenduku ee naatikii tapistune undadam visesham.telugunaata fiteslonu, daansulloonuu vegaanni penchina heero evarante chiranjeeve ani andaruu angeekaristaaru. antevegamto padellalo vanda chitraalanu puurti chesarayana. tana taram herollo anta vegamgaa senchary kottina ghanata aayanade. aa speedu ee madhya taggina, alarinchadamlo maatram e teda ledani 'khaidi nambar 150'thoo maromaru rujuvu chesaru. daadaapu padella taruvaata aayana heeroga  natinchina chitram 'khaidi nambar 150' mallee chiranjeeviki punar vaibhavam tecchindane cheppali. antaku mundu tanayudu ram charan chitraallo alaa vachi ilaa poye rolslonu chiru sandadi saagindi. okatinnara shatham puurti chesina, natinchaboye prateesaari okato chitramlaage bhavinchi chiranjeevi krushi chestuntaaru. anduke aayana abhimaanula madilo sadaa 'khaidi'gaa nilichaarani cheppochu. aayana chitraseemalo saagina teeru bhaavitaraalaku sphurthy kaligistuu untundi. aa vainaanni mananam chesukundam.chiranjeevi madilo e muhurtaana chitraseemapai gaali mallindo cony, adhi shubhamuhurtamane cheppali. e andadanda lekunda chennapattanam cheri natanalo sikshana pondi, 'punaadiraallu'loo oo paatra pooshinchaaraayana. aa sinima velugu chudakamunde 'praanam khareedu'loo oo chinna paatra palakarinchindi. taruvaata navvinchaaru, kavvinchaaru, edpinchaaru, edchaaru, vilangaanuu bhayapettaru. edhi chesina edho oka vaividhyam pradarsistuu chiranjeevi tanakantu oo gurtimpu sampaadinchukunnaaru. anni sopaanaalu daatina taruvathe aayanaku heeroga oo gurtimpu labhinchindi. 'punnaminaagu'thoo natudigaa marinta paeru labhinchindi.palu chitraallo vividha paatralu pooshistunna chiranjeeviki konni chitraallo heerogaanuu avakaasaalu taluputattaayi. palu vijayaalu palakarinchaayi. aa kramamlo chiranjeeviki atipedda hit andinchina chitram 'intlo ramayya-veedhilo krishnayya'. ee chitram chiranjeeviki toli swarnotsava chitram. hyderabadlo aidu vandala rojulaku paiga pradarsitamayindi. ee naatikii chiranjeevi kereerlo atyadhika rojulu pradarsitamaina chitramgaa 'intlo ramayya- veedhilo krishnayya' niliche undi. 'intlo ramayya-veedhilo krishnayya' chitram taruvaata chiranjeevi marinta vegam penchaaru. aa vegamlo nawala naayakudigaanuu oo velugu veligaaru chiranjeevi. yandamuri raasina 'abhilasha' navalanu e. kodandaramireddy darsakatvamlo ke.es.ramarao nirminchagaa, aa sinimaaku ilayaraja sangeetam oo essetga nilachi janaanni visaeshamgaa aakattukundi. aa taruvaata ee naluguri combinationlo "chalenj, rakshasudu, maranamrudangam" vanti nawala chitraalu velugu chushayi... tana taram herollo navalaanaayakudigaa jayaketanam eguravesaaru chiranjeevi.chiranjeevi daansullo vegaaniki aa rojullo kurrakaru kirrekki poyaru. achu aayanalaage daansulu cheyalani endaro bhaavinchaaru. chiranjeevi daansulanu practies chestu sinima rangamvaipu kuudaa parugulu teesina vaarunnaaru. antati crage nu criate chesarayana.chiranjeevi 'aaraadhana, chantabbay, rudraveena, swayankrishi" vanti vaividhyamaina chitraallo natinchi alarinche prayatnam chesaru... ee chitraalannii chiranjeeviloni natudiki jejelu andinchaaye cony, aayana abhimaanulanu autte santrupti parachalekapoyayi... daamto fances korukone amsaalapaine drushti petti abhimaanulanu alarinchadame lakshyamgaa chesukunnaru. 'pasiwadi praanam' suxes chiranjeevini marinta unnata sthaanamlo nilipindi.1978loo 'praanam khareedu'thoo modalaina chiranjeevi nataprasthaanam 1988 'trinetrudu'thoo vando mailurai cherukundi. padellalo vanda chitraalu puurti chesi, appatlo chiranjeevi andarinee aakattukunnaaru. ntr, krishna taruvaata anta vegamgaa vanda chitraalanu puurti chesina recard chiranjeevide.sata chitraalu poortichesina taruvaata nunchi chiranjeevi speedu tagginchaaru. tana fansenu alarinchadaaniki aachi thoochi adugestu munduku saagaaru. aayana vesina adugulu palu adhbhutaalu chuupimchaayi. chiranjeevi tanakunna essetsca padunu pettukuntuu vaividhyam pradarsinchaalani tapinchaaru. aa tapanalone kottadanam unna kathalaku praadhaanyamichaaru. anduloonuu konni apajayaalu palakarinchinaa, aayanaku arudaina vijayaalu maatram labhinchayi. 1990loo black bastarga nilachina 'jagadekaveerudu-atilokasundari' saadhinchina arudaina vijayam aayana kathala empikaku nidarsanamgaa nilachindi. aa taruvaati samvatsaramlo 'gang leader'gaanuu baxafis vadda  aayana chesina hangama antaa intaa kaadu.telugunaata varusagaa moodu black busters sontam chesukunna arudaina rikaardu antaku mundu ntr paeruna palumaarlu undedi. tana taramlo aa reetina saagina ekaika heeroga chiranjeevi rikaardu srushtinchaaru. 1990loo 'jagadekaveerudu-atilokasundari', 1991loo 'gang leader', 1992loo 'gharanamogudu' chitraalu black bustersga nilichaayi. antekaadu 'gang leader, roudy alludu, gharanamogudu' chitraala varusa vijayam kuudaa chiranjeevi staaminaanu marintagaa penchindi. aa chitraala vijayamtho chiranjeevi bharatadesamlone atyadhika paaritoshikam puchukunna heeroga edigaaru.varusa vijayaalu chusina chiranjeevini saitam konni paraajayaalu palakarinchaayi. janaanni pulakarimpa cheyadaaniki elanti kathalu enchukovalo aalochinchaaru. aa paina kaasinta nemmadigaa adugulu veyadam aarambhinchaaru. aa nidaanamlone janam jayajaya ninaadaalu chese vijayaalanu andinchagaligaaru. 'hitlar'ku mundu kathala kosam chiranjeevi kasarattu chesaru. anni konaala nunchi aalochinchi prekshakulanu alarinche kathalanu empika chesukovadaniki adhe panigaa samayam teesukunnaru. taruvaata 'hitlar'laa alarinchaaru. aa paina 'master'gaanuu janam madilo nilachipoyaaru. ee chitram kosam chiranjeevi tana galam kuudaa vippi abhimaanulanu visaeshamgaa alarinchaaru.kevalam image chatramlo imidipokunda chiranjeevi vaividhyaaniki praadhaanyamistuu saagaaru. aa kramamlo 'baavagaaruu bagunnara'loo vinodam pandinchaaru. taruvaata 'chudalanivundi'loo tanayudi kosam tapinche tandrigaa chiranjeevi abhinayinchina teeru mallee janaanni alarinchindi. vaividhyamaina kathalanu enchukunna prateesaari vijayam aayana dari cheradamtho abhimaanulu saitam pulakinchi poyaru.chiranjeevi adugulu rajakeeyala vaipu padutunna samayamlone aayanaku marinta oopu nichela 'indra' sinima labhinchindi. appati varaku kontha niraasalo unna aayana abhimaanulaku 'indra' vijayam kondanta balaannichindi. nooro chitram puurti chesukunna taruvaata nunchi chiranjeevi saadhinchina vijayaalannii aayana krejnu penchukuntuu saagaayi. 'indra' taruvaata vachina 'tagur' loni kathaamsam saitam chiranjeevi jananiki edho chestarane sandesaanni pampinchindi. anduku taggattugaane 'tagur' anuhya vijayam saadhinchindi. 'tagur' sthaayi vijayam chiranjeeviki mallee labhinchaledu. aa taruvaata vachina chitralevi aayana rajakeeya pravesaaniki basataga nilavalekapoyayi. aina chiranjeevi akuntita deekshatho munduku saagi 'prajarajyam' party pettaaru. taruvaati parinaamaalu andarikee telisinave. ippudu tolisari chiranjeevi chaaritraka veerudu 'uyyalavada narasimhareddy' paatralo natinchabotunnaru. mari aayana ee saari e teeruna terapai kanipinchi janaanni aakattukuntaro chuddam. netitho 62 ellu puurti chesukuntunna chiranjeevi marinni puttinarojulu jarupukuntu, janaanni marentagaano alarinchaalani korukundam.!